b'\n_START_ARTICLE_\nAristotel C\xc4\x83ncescu\n_START_PARAGRAPH_\nAristotel Adrian C\xc4\x83ncescu (n. 17 ianuarie 1952, Timi\xc8\x99oara) este un politician rom\xc3\xa2n, \xc3\xaentre 1990-1996 senator de Bra\xc8\x99ov din partea FSN, apoi PDSR. \xc3\x8en legislatura 1996-2000 a fost senator de Bra\xc8\x99ov din partea PD. Ulterior s-a \xc3\xaenscris \xc3\xaen PNL.\n_START_SECTION_\nStudii\n_START_PARAGRAPH_\nAristotel C\xc4\x83ncescu a absolvit Facultatea de Mecanic\xc4\x83 a Institutului Politehnic Bra\xc8\x99ov \xc3\xaen anul 1977. \xc3\x8en anul 2001 a ob\xc8\x9binut titlul doctor \xc3\xaen management de la Universitatea Politehnic\xc4\x83 Bucure\xc8\x99ti.\n_START_SECTION_\nPre\xc8\x99edinte al Consiliului Jude\xc8\x9bean Bra\xc8\x99ov\n_START_PARAGRAPH_\nDin iulie 2000 este pre\xc8\x99edintele Consiliului Jude\xc8\x9bean Bra\xc8\x99ov, la al treilea mandat. C\xc4\x83ncescu este de\xc8\x9bin\xc4\x83torul trustului de pres\xc4\x83 Mix \xc8\x99i cunoscut ca \xc8\x99i mogul de pres\xc4\x83 la Bra\xc8\x99ov._NEWLINE_\xc3\x8encep\xc3\xa2nd cu anul 2006 a ini\xc8\x9biat realizarea aeroportului Bra\xc8\x99ov._NEWLINE_\xc3\x8en anul 2013 a primit o distinc\xc8\x9bie din partea mitropolitului Lauren\xc8\x9biu Streza. \xc3\x8en data de 5 octombrie 2014 a primit din partea patriarhului Daniel ordinul \xe2\x80\x9eSfin\xc8\x9bii Martiri Br\xc3\xa2ncoveni.\xe2\x80\x9d\n_START_SECTION_\nAcuza\xc8\x9bii de corup\xc8\x9bie\n_START_PARAGRAPH_\n\xc3\x8en data de 6 octombrie 2014, a fost re\xc8\x9binut de procurori sub acuza\xc8\x9bia de fapte de corup\xc8\x9bie._NEWLINE_La data de 15 septembrie 2016 Direc\xc8\x9bia Na\xc8\x9bional\xc4\x83 Anticorup\xc8\x9bie a dispus \xc3\xaenceperea ac\xc8\x9biunii penale \xc8\x99i m\xc4\x83sura controlului judiciar pe o perioad\xc4\x83 de 60 de zile pe numele lui Aristotel Adrian C\xc4\x83ncescu. Acesta este \xc3\xaenvinuit de abuz \xc3\xaen serviciu \xc3\xaen form\xc4\x83 continuat\xc4\x83. \xc3\x8empreun\xc4\x83 cu al\xc8\x9bi inculpa\xc8\x9bi, printre care \xc8\x99i primarul ora\xc8\x99ului Bra\xc8\x99ov la momentul respectiv, George Scripcaru, ar fi f\xc4\x83cut demersuri pentru ob\xc8\x9binerea ilegal\xc4\x83 a unei suprafe\xc8\x9be de 110 mp teren pe domeniul Spitalului Clinic Jude\xc8\x9bean de Urgen\xc8\x9b\xc4\x83 Bra\xc8\x99ov._NEWLINE_\xc3\x8en iunie 2017, Aristotel Adrian C\xc4\x83ncescu a fost trimis \xc3\xaen judecat\xc4\x83 de procurorii DNA pentru luare de mit\xc4\x83 \xc8\x99i abuz \xc3\xaen serviciu.'